Франсис Уилямс
Спускане

Превод от английски: Светослав Митев, 2002

chitanka.info

Крилото може да последва земната извивка,

нагъната възглавница под тежката му длан.

Австралия ми връчва своята безкрайна

бисквитена пустиня, прериен пасаж

наконтен с къдрав бряг. А полуостровите са наточени

като бодлива зеленика. И после обрив от солени езера,

шарка причудлива, тюркоазена и жълта.

На тази висина, изниква одобрение

към бялата интимност на пластичните храни.

Бисквитата със сирене е по-голяма от остров Кенгуру.

Аз меря тоя зев между ръката и устата

тъй както Мелбърн глъхне в Аделаид. Между опасност

и приют, континентът ми издава обширния си замисъл.

Неговият прах е цветът на силен чай.

Ето низината, и пътищата сплитат мрежа, бягат

пряко, откровено, твърде бързо към целта.

Това е фин експеримент със смисъла.

През рунтава опашка от история,

моите пътешествия цъфтят високо във небето.

Където и да идеш, ти си винаги една и съща,

предупреждаваше ме мама. Но тя изглежда

се стараеше да позабави идещото ново.

Струната на моята пола се поразбрида —

кичур ситни капки — и бавно се разтвори

във дълго бяло слънце, то покрива

прозорците със ледена дантела.

При Перт и пътят мълчаливо кима,

тъй както бъдното от миналото бързо се надига

А местното време ме среща със вой, главата ми стяга

в игрива захапка светът — месоядно животно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.